text: # Iòng-bīng Dùng-sĭng-dòng
  Chăng-kō̤ Mìng-dĕ̤ng-ngṳ̄ Háng-cê gì bēng-buōng. / 參考閩東語漢字其版本。
  Iòng-bīng Dùng-sĭng-dòng (洋炳同心堂), gāng-chĭng Dùng-sĭng-dòng (同心堂), sê Hók-ciŭ Dài-gĕ̤ng gì siŏh ciáh miêu, găk Gău-tŭng-lô (交通路) 40 hô̤, gê̤ṳ-liê Hók-gióng Ĭ-kuŏ Dâi-hŏk duâi-muòng mâ̤ huông. Ciā miêu sê Dô̤-gáu Giū-áng Tái-săng gì 13 ciáh dòng cĭ ék, sṳ̆k Lìng-tŭng-gīng (靈通境), ngiàng-sìng gâe̤ng muóng-buŏi gì sèng-âu sṳ̆k Iòng-bīng-áng (洋炳案). Ciō-iéu gé̤ṳng Kŏng Dâi Sié-cṳ̄ (康大世子), iâ ô gé̤ṳng Gàu-séng-uòng săng cŏng sìng, Buōng-dê Dâi-uòng, Lìng-cūi-nā̤ dēng-dēng gì sìng-mìng.
  Iòng-bīng Dùng-sĭng-dòng găk 1992 nièng tṳ̀ng-siŭ, hiêng-câi gì dòng sê iù siŏh ciáh ièng-gă̤ gì dáing-méng gāi-cô̤ gì, dŭ-liāng lâng cèng. Ék cèng sèng-dāu cŭ ké̤ṳk bék-ciáh nè̤ng có̤ chái-guāng, cŭ-gĭng siŭ kó̤ buō-chṳ̆ng dòng gì uăk-dông gĭng-hié. Piăng-âu sê miêu, bàng-siòng ké̤ṳk sèng-dāu gák-kŭi, siĕu-hiŏng ék-buăng téng piăng-âu gì siēu-muòng diē kó̤. Duâi-hìng cáik-nĭk uăk-dông gì sèng-âu sèng-dāu guŏng-dáing, gó̤-lòng ciáh miêu dò̤ lì có̤ uăk-dông.
  
title: Iòng-bīng Dùng-sĭng-dòng
wikitext: {{twinLAT|洋炳同心堂}}
  {{Infobox religious building
  | building_name = Iòng-bīng Dùng-sĭng-dòng
  | native_name = 洋炳同心堂
  | native_name_lang = zh-Hans
  | image = 
  | caption =  
  | coordinates = {{coord|26|4|12.14|N|119|17|44.63|E|display=it}}
  | coordinates_footnotes = 
  | religious_affiliation = [[Dô̤-gáu]]<br>[[Dṳ̆ng-guók mìng-găng séng-ngiōng]]
  | architect = 
  | architecture_type = 
  | architecture_style = 
  | location = [[Hók-gióng]] [[Hók-ciŭ]] [[Dài-gĕ̤ng]] Gău-tŭng-lô 40 hô̤
  | country = {{flagcountry|China}}
  | consecration_year = 
  | founded_by = 
  | creator   = 
  | funded_by = 
  | general_contractor = 
  | established    = 
  | groundbreaking = 
  | year_completed = 
  | date_demolished = <!-- or | date_destroyed = -->
  | footnotes = 
  | website = <!--  {{URL|}}  -->
  }}
  '''Iòng-bīng Dùng-sĭng-dòng''' (洋炳同心堂), gāng-chĭng '''Dùng-sĭng-dòng''' (同心堂), sê [[Hók-ciŭ]] [[Dài-gĕ̤ng]] gì siŏh ciáh [[miêu]], găk Gău-tŭng-lô (交通路) 40 hô̤, gê̤ṳ-liê [[Hók-gióng Ĭ-kuŏ Dâi-hŏk]] duâi-muòng mâ̤ huông. Ciā miêu sê [[Dô̤-gáu]] [[Giū-áng Tái-săng]] gì 13 ciáh dòng cĭ ék, sṳ̆k Lìng-tŭng-gīng (靈通境), [[ngiàng-sìng]] gâe̤ng [[muóng-buŏi]] gì sèng-âu sṳ̆k Iòng-bīng-áng (洋炳案). Ciō-iéu gé̤ṳng Kŏng Dâi Sié-cṳ̄ (康大世子), iâ ô gé̤ṳng [[Gàu-séng-uòng]] săng cŏng sìng, [[Buōng-dê Dâi-uòng]], [[Lìng-cūi-nā̤]] dēng-dēng gì sìng-mìng.
  
  Iòng-bīng Dùng-sĭng-dòng găk [[1992 nièng]] tṳ̀ng-siŭ, hiêng-câi gì dòng sê iù siŏh ciáh ièng-gă̤ gì dáing-méng gāi-cô̤ gì, dŭ-liāng lâng cèng. Ék cèng sèng-dāu cŭ ké̤ṳk bék-ciáh nè̤ng có̤ chái-guāng, cŭ-gĭng siŭ kó̤ buō-chṳ̆ng dòng gì uăk-dông gĭng-hié. Piăng-âu sê miêu, bàng-siòng ké̤ṳk sèng-dāu gák-kŭi, siĕu-hiŏng ék-buăng téng piăng-âu gì siēu-muòng diē kó̤. Duâi-hìng cáik-nĭk uăk-dông gì sèng-âu sèng-dāu guŏng-dáing, gó̤-lòng ciáh miêu dò̤ lì có̤ uăk-dông.
  
  [[Category:Dô̤-gáu]]